Publication: Magyar Közlöny
Issue: MK-2001-7 (Year: 2001, Number: 7)
Era: 1990-2004
Section: mezei őrszolgálatról szóló 1997. évi CLIX. törvény
Paragraph Index: 89

2. § Az R. melléklete 73. §-a (2) bekezdésének a) alpontja helyébe a következő rendelkezés lép: [Képzési, felkészülési követelmények:] „a) jogi ismeretek: — alkotmányjog és az államigazgatási jog területéről: = ismerje a jog meghatározását, a közhatalmi tevékenység gyakorlásában részt vevő szervek főbb típusait, azok jellemzőit, az államigazgatás szervezeti tagozódását, az alkotmánynak az állampolgárok alapvető jogaira vonatkozó rendelkezéseit, az állami és a szolgálati titok védelmére vonatkozó rendelkezéseket, — a büntetőjog és a büntetőeljárás-jog területéről: = ismerje a bűncselekmény fogalmát és jogi ismérveit, a bűncselekmények elkövetőire vonatkozó általános rendelkezéseket, a büntetőjogi felelősségre vonás akadályait, az emberölés, a hivatalos személy elleni bűncselekmények, a közveszélyokozás, a terrorcselekmény törvényi tényállásait, a büntetőeljárás megindítását, szakaszait, a bizonyítás elveit, eszközeit. Legyen jártas a személyi szabadság megsértése, a testi sértés, a segítségnyújtás elmulasztása, a foglalkozás körében elkövetett veszélyeztetés, a robbanóanyaggal vagy robbanószerrel, a lőfegyverrel vagy lőszerrel visszaélés, a rablás, a lopás, a rongálás bűncselekmények törvényi tényállási elemeinek ismeretében, a kényszer, a fenyegetés, a tévedés, a jogos védelem és a végszükség értelmezésében, — legyen jártas az Fbő. törvény és a jelen rendelet előírásainak alkalmazásában;”

Source: https://magyarkozlony.hu/hivatalos-lapok/4024791de0d0f07509b02176546fc739b866b6f0/dokumentumok/8d6a61b2a994e56ce2c8b20a42b6e7d0858a5d96/letoltes